41. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 181 της 7/7 Ιουλ. 1994 (ΦΕΚ Α΄ 116) Συγκρότηση της Γενικής Γραμματείας Τύπου και Πληροφοριών σε Υπουργείο Τύπου και Μέσων Μαζικής Ενημέρωσης και καθορισμός των αρμοδιοτήτων του. Έχοντας υπόψη τις διατάξεις: α.Του άρθρ. 24 παρ. 4 του Νόμ. 1558/85 «Κυβέρνηση και Κυβερνητικά Όργανα» (ΦΕΚ Α΄ 137). β.Του Π.Δ. αριθ. 258/30.6.1993 Οργανισμός της Γενικής Γραμματείας Τύπου και Πληροφοριών του Υπουργείου Προεδρίας της Κυβέρνησης» (ΦΕΚ Α΄ 112), όπως τροποποιήθηκε με το Π.Δ. 171/6.7.94 «Τροποποίηση Οργανισμού της Γενικής Γραμματείας Τύπου και Πληροφοριών» (ΦΕΚ Α΄ 108). γ.Του άρθρ. 29Α του Νόμ. 1558/1985, όπως προστέθηκε με το άρθρ. 27 του Νόμ. 2081/1992 (ΦΕΚ Α΄ 154). δ.Το γεγονός ότι από τις διατάξεις του δ/τος αυτού προκαλείται δαπάνη σε ετήσια βάση περίπου 130.000.000 δρχ. και για το μέχρι του τέλους του έτους 1994 διάστημα, ποσού 65.000.000 δρχ. περίπου, η οποία θα καλυφθεί, για το διάστημα ως το τέλος του 1994, από τη μεταφορά πιστώσεων του Υπ. Προεδρίας και για το έτος 1995 και κάθε επόμενο, από σχετικές πιστώσεις στον προϋπολογισμό του Υπουργείου Τύπου και Μέσων Μαζικής Ενημέρωσης. ε.Τη γνωμοδότηση του Συμβουλίου της Επικρατείας 323/1994 με πρόταση του Πρωθυπουργού, αποφασίζουμε: Άρθρ.1.-α.Η Γενική Γραμματεία Τύπου και Πληροφοριών του Υπουργείου Προεδρίας της Κυβέρνησης, συγκροτείται σε Υπουργείο Τύπου και Μέσων Μαζικής Ενημέρωσης. β.Όλες οι υπηρεσίες, κεντρικές και περιφερειακές, όργανα, θέσεις και προσωπικό της Γενικής Γραμματείας Τύπου και Πληροφοριών, όπως καθορίζονται ειδικότερα στο Π.Δ. αριθ. 258/30.6.1993, όπως τροποποιήθηκε με το Π.Δ. 171/6.7.94, αποτελούν εφεξής υπηρεσίες, όργανα, θέσεις και προσωπικό του Υπουργείου Τύπου και Μέσων Μαζικής Ενημέρωσης. Αρμοδιότητες Άρθρ.2.-1.Το Υπουργείο Τύπου και Μέσων Μαζικής Ενημέρωσης έχει τις ακόλουθες αρμοδιότητες: α.Τις αρμοδιότητες της Γενικής Γραμματείας Τύπου και Πληροφοριών, όπως καθορίζονται στο Π.Δ. αριθ. 258/30.6.1993, όπως τροποποιήθηκε με το Π.Δ. 171/6.7.94. Σελ. 282,672 Τεύχος 1286-Σελ.22 β.Κάθε άλλη αρμοδιότητα του Υπουργείου Προεδρίας της Κυβέρνησης που αναφέρεται σε θέματα Τύπου και Μέσων Μαζικής Ενημέρωσης. 2.Όπου στις κείμενες διατάξεις, σε αντικείμενα της παρ. 1 του άρθρου αυτού, αναφέρεται ο Υπουργός Προεδρίας της Κυβέρνησης νοείται εφεξής ο Υπουργός Τύπου και Μέσων Μαζικής Ενημέρωσης. Άρθρ.3.-Ως τη λήξη του οικονομικού έτους 1994 οι δαπάνες που αφορούν τις υπηρεσίες που συγκροτούνται σε Υπουργείο Τύπου και Μέσων Μαζικής Ενημέρωσης με το παρόν Π.Δ., εξακολουθούν να πληρώνονται σε βάρος του προϋπολογισμού του Υπουργείου Προεδρίας της Κυβέρνησης. Έναρξη ισχύος Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. 100 18.Κ.α.41 Υπουργείο Τύπου και Μ.Μ.Ε 